ai4bharat/Pralekha huggingface dataset:
بجلی کی وزارت
پنجاب،راجستھان، گجرات، مہاراشٹر اور این ٹی پی سی نقل و حمل کے لیے ریل –شپ-ریل  راستے کا استعمال کرتے ہوئے اپنے حصے کی مجموعی گھریلو کوئلہ ضروریات روانہ کریں گے
توانائی طلب میں زبردست اضافہ اور گھریلو کوئلے کی رسد میں کمی کی وجہ سے، مختلف مرکزی/ریاستی جین کوز اور آئی پی پیز اپنے تھرمل پاور پلانٹس میں گھریلو کوئلے کے ساتھ آمیزش کے لیے کوئلہ درآمد کرتے ہیں۔آمیزش کے مقصد سے استعمال میں آنے والے کوئلے کی درآمدات مہنگی ہونے کے باعث، اور مہاندی کول فیلڈ لمیٹڈ  خطے سے کوئلہ نکالنے میں ریلوے پر آنے والے لاجسٹکس دباؤ کو کم کرنے کے لیے، 30 نومبر 2022 کو جاری کیے گئے مراسلے کے ذریعہ، ریاست پنجاب، راجستھان، گجرات، مہاراشٹر اور این ٹی پی سی کو ریل-شپ-ریل  راستے کا استعمال کرتے ہوئے ان کی مجموعی گھریلو کوئلہ ضروریات کے حصے کے نقل و حمل کا مشورہ دیا گیا۔
08 دسمبر 2022 کو حکومت پنجاب کے مراسلے کے جواب میں، بجلی کی وزارت نے مؤرخہ 24 فروری 2023 کو اپنے مراسلے میں یہ اطلاع دی کہ اضافی کوئلہ صرف ایم سی ایل میں دستیاب ہے اور ایم سی ایل سے اس اضافی کوئلے کی نکاسی صرف پارادیپ بندرگاہ کے توسط سے ہی ممکن ہے کیونکہ تمام ریل راستے مصروف ہیں، اس لیے ریاست پنجاب اور دیگر مغربی ریاستوں سے کوئلے کو پارادیپ بندرگاہ سے سمندر کے رستے اپنے پیداواری اسٹیشنوں تک لے جانے کے لیے کہا گیا۔ اگر ریاست پنجاب ایسا نہیں کرنا چاہتی، تو یہ ان کی اپنی مرضی ہے۔
حکومت ہند کسی مخصوص راستے یا بندرگاہ کو لازمی قرار نہیں دیتی اور کوئلے کی نقل و حمل کا کام مکمل طور پر متعلقہ ریاستوں/ پیداواری اسٹیشنوں کے فیصلے پر منحصر ہے۔
ایم سی ایل سے کوئلے کا نقل و حمل ریل – شپ- ریل راستے سے ہوگا، اور اس کے لیے ایم سی ایل سے مشرقی بندرگاہوں تک ریل کے ذریعہ نقل و حمل انجام دیا جائے گا، مشرقی بندرگاہوں سے مغربی بندرگاہوں تک ساحلی جہازرانی کا استعمال کیا جائے گا اور مغربی بندرگاہوں سے ملک کے شمالی اور مغربی حصوں میں قائم بجلی کے پلانٹوں تک ریل کے ذریعہ نقل و حمل انجام دیا جائے گا۔
یہ اطلاع بجلی کے مرکزی وزیر جناب آر کے سنگھ کے ذریعہ آج لوک سبھا میں دی گئی۔
ریلوے کی وزارت
بنیادی باورچی خانوں میں کھاناتیارکرنے کے عمل کی نگرانی
نئی دہلی ،9مئی : آئی آرسی ٹی سی نے مصنوعی خفیہ ذرائع اطلاع کے ذریعہ مخصوص اطلاعات جمع کرنے کا ایک ماڈیول وضع کیاہے ،جس کامقصد یہ ہے کہ سی سی ٹی وی فوٹیج کا استعمال کرکے معیاری آپریٹنگ ضابطوں میں درآئی کمیوں کوتلاش کیاجاسکے ۔ اس ماڈیول کو بیس کچنوں میں استعمال کیاجائیگااوراس کااطلاق پورے بھار ت میں ہوگا ۔مذکورہ مصنوعی انٹیلی جنس ماڈیول اس حقیقت کو تسلیم کرتاہے کہ وہ وژن کمپیوٹنگ کے ساتھ ویڈیو اورفوٹوگراف کی اپنی اہمیت ہوتی ہے ۔ اس کے ذریعہ غیرمتوقع تبدیلی کاپتہ لگایاجاسکتاہے یا کسی بھی ایسے عمل کو شناخت کیاجاتاہے جو متوقع طرز عمل کے خلاف ہو اس کے لئے مشین پرمشتمل اطلاعاتی شماریات کا استعمال کیاجاتاہے ۔
ابتداًآئی آرسی ٹی سی کے 16بیس کچنوں میں انھیں اعلیٰ صلاحیت والے کیمروں کے ساتھ لگایاگیاہے اور ان کا سلسلہ اے ون وژن ڈیٹیکیشن کے بڑے مانیٹروں سے جوڑا گیاہے ۔ 16بیس کچنوں کی براہ راست اسٹریمنگ ہروقت مانیٹرپردیکھی جاسکتی ہے ۔ اس نظام کے تحت پگڑی ، یونیفارم ، چوہوں اوردیگرکترنے والے جانوروں اورکچن میں باربارآنے جانے والوں پرنظررکھی جاتی ہے اور قابل اعتراض نقل وحرکت کوآئی آرسی ٹی سی سے مطلع کیاجاتاہے ۔
اے ون سسٹم کااستعمال کیٹرنگ یونٹوں کی حالت بہتربنانے میں کیاجائیگااس سسٹم کے ذریعہ کیٹرنگ کے پورے آپریشن میں کسی بھی طرح کی بے اعتدالی کا پتہ لگایاجاسکتاہے ۔ مان لیجیئے کہ کسی بھی باورچی خانے کا طباخ یاشف اپنی یونیفارم نہیں پہنے ہوئے ہے اورلازمی ٹوپی بھی نہیں لگائے ہوئے ہے تواس صورت میں اے ون سسٹم خودکارطریقے سے اس کو نوٹ کرلے گا۔ اور اس کی اطلاع متعلقہ ٹھیکیدار کوفوری طورپر فراہم کریگا۔ اگریہ معاملہ طے شدہ مدت کے اندرطے نہیں پاتاتو اس کی اطلاع فوری طورپر ذمہ دارآئی آرسی ٹی سی افسران کو دی جائیگی ۔
جب ایک مرتبہ کوئی بھی کمی یاسقم یا بے اعتدالی خفیہ کیمروں کی پکڑمیں آجائیگی تو سسٹم خود کارطورپر ایک ٹکٹ تیارکریگا ،اس کی فوری اطلاع تمام متعلقہ یونٹوں کو ای میل کے ذریعہ دی جائیگی اور ضروری کارروائی سے متعلق پورٹل کو بھی خبردارکیاجائیگا۔ پہلے سے طے شدہ ضابطوں سے متعلق کارروائی شروع ہوگی ۔ بیس کچن کارکردگی کو کسی خاص مدت کے لئے زیرمطالعہ لایاجاسکے گا۔ اس سلسلے میں آن لائن پلیٹ فارم پرپیش کی گئی رپورٹ کو ذریعہ بنایاجائیگا ۔ مذکورہ ماڈیول نئی دہلی میں واقع کمپنی جس کانام ووبوٹ ہے ، کے تعاون واشتراک سے تیارکیاگیاہے ۔
سٹرک ٹرانسپورٹ اور شاہراہوں کی وزارت
کلربلائنڈ لوگوں کو ڈرائیونگ لائسنس جاری کرنے میں آسانی کے لئے موٹر گاڑیوں کے ضابطوں میں ترمیم کی خاطر رائے طلب
نئی دہلی،23؍مارچ، سڑک ٹرانسپورٹ اور شاہراہوں کی وزارت نے کلر بلائنڈ لوگوں  کو ڈرائیونگ لائسنس حاصل کرنے میں آسانی کے لئے موٹر گاڑیوں کے ضابطوں میں مجوزہ ترمیم پر عام لوگوں سمیت تمام فریقوں سے ان کی رائے اور مشورے طلب کئے گئے ہیں۔ اس سلسلے میں پچھلی 16 تاریخ کو ایک نوٹیفکیشن جاری کیا گیا ہے جسے : www.morth.gov.in. پر دیکھا جاسکتا ہے۔
وزارت کے علم میں یہ بات لائی گئی ہے کہ کچھ کلر بلائنڈ شہری ڈرائیونگ لائسنس حاصل نہیں کرسکتے۔ حالانکہ وہ رنگوں کی شناخت کے علاوہ تمام دوسرے کام پوری درستگی کے ساتھ کرنے کے قابل ہیں۔ اس معاملے پر طبی ماہرین کے ساتھ مشورے سے ہمدری کے ساتھ غور کیا گیا۔ اس بات کی اطلاع دی گئی ہے کہ کچھ ڈگری تک کلر بلائنڈنس کے شہریوں کو ڈرائیونگ لائسنس فراہم کئے جاسکتے ہیں اور یہ دنیا کے بہت سے دوسرے ملکوں میں بھی رائج ہے۔
اس معاملے پر سنجیدگی سے غور کرنے اور ایسے شہریوں کے مطالبے پر غورنے کے بعد وزارت نے 16 مارچ 2020 کو سینٹرل موٹر وہیکل رولز 1989 کے فارم- 1 اور 1 –اے میں ترمیم کے لئے نوٹیفکیشن جی ایس آر -176 ای کا مسو دہ جاری کیا ہے۔ جس پر تمام فریقوں سے ان کی رائے اور مشورے طلب کئے گئے ہیں۔
یہ رائے اور مشورے 15 اپریل 2020 تک سڑک ٹرانسپورٹ اور شاہراہوں کی وزارت کے جوائنٹ سکریٹری کو بھیجے جاسکتے ہیں، جس کا پتہ ہے ٹرانسپورٹ بھون، پارلیمنٹ اسٹریٹ ، نئی دہلی -110001۔ اس کا ای- میل: jspb-morth[at]gov[dot]inیہ ہے۔
۔۔۔۔۔۔۔۔۔۔۔۔۔۔۔۔۔۔

U-1388
(Visitor Counter : 73
نوجوانوں کے امور اور کھیل کود کی وزارت
بین الاقوامی کھیلوں کے مقابلوں میں شرکت کی تیاری کرنے والے کھلاڑیوں کو ملک کے اندر اور بیرون ملک ان کی تربیت اور مقابلہ جاتی نمائش کے لیے مسلسل مدد کی جاتی ہے: انوراگ ٹھاکر
اس وقت 7998 باصلاحیت کھلاڑی  34 کھیلوں کے شعبوں میں رہائشی اور غیر رہائشی بنیادوں پر تربیت حاصل کر رہے ہیں
آج لوک سبھا میں نوجوانوں کے امور اور کھیل کے وزیر جناب انوراگ سنگھ ٹھاکر نے بتایا کہ کھیلوں کے بین الاقوامی مقابلوں میں شرکت کی تیاری کرنے والے کھلاڑیوں کو قومی کھیلوں کی فیڈریشنز کی مدد کی اسکیم کے تحت مالی اعانت فراہم کرنے والے سالانہ کیلنڈر آف ٹریننگ اینڈ کمپیٹیشنز  کے ذریعے ملک اور بیرون ملک ان کی تربیت اور مسابقتی نمائش کے لیے مسلسل مدد کی جاتی ہے۔ مزید برآں، ٹارگٹ اولمپک پوڈیم اسکیم  کو 2014 سے لاگو کیا گیا ہے تاکہ کھلاڑیوں کو ن کی اپنی مرضی کے مطابق تربیت کی ضروریات فراہم کی جاسکیں جس میں کھیلوں کی بڑی تقریبات میں جیسے اولمپکس، ایشین گیمز اور کامن ویلتھ گیمز میں تمغوں کی حصولی کے امکانات کو پورا کرنے میں ان کی مدد کی جا سکے۔ اس وقت 98 انفرادی ایتھلیٹس اور 02 ہاکی ٹیمیں  ٹاپس کور گروپ میں شامل ہیں۔ ٹاپس ڈویلپمنٹ گروپ کے تحت 165 ایلیٹ اسپورٹس ٹیلنٹ کی شناخت مکمل کر لی گئی ہے۔
حکومت نے کھیلوں میں بڑے پیمانے پر شرکت اور بہترین کارکردگی کو فروغ دینے کے دو مقاصد کے ساتھ کھیلو انڈیا پروگرام شروع کیا ہے۔ اس اسکیم کے تحت ملک بھر میں کھیلوں کو فروغ دینے اور کھیلوں اور بنیادی ڈھانچے کی سہولیات کی سطح کو بہتر بنانے کے لیے مختلف پروگرام شروع کیے گئے ہیں جن میں سٹیڈیم، کھیل کے میدان، ٹریکس اور کھیلوں کی تربیت شامل ہیں۔ فی الحال، کھیلو انڈیا اسکیم کے تحت 2759 ایتھلیٹس کو تربیت اور مالی مدد کے لیے احاطہ کیا گیا ہے۔
اسپورٹس اتھارٹی آف انڈیا ملک بھر میں درج ذیل کھیلوں کی تشہیراتی اسکیموں کو بھی نافذ کر رہی ہے تاکہ مختلف عمر کے گروپوں میں باصلاحیت کھلاڑیوں کی شناخت کی جا سکے اور انہیں قومی اور بین الاقوامی سطح پر بہترین کارکردگی دکھانے کے لیے پروان چڑھایا جا سکے۔
نیشنل سینٹرز آف ایکسی لینس 
ایس اے آئی کا تربیتی مرکز 
ایس ٹی سی کا توسیعی مرکز
قومی کھیل ٹیلنٹ مقابلہ 
مجموعی طور پر 188 مراکز بشمول این سی او ایز، ایس ٹی سی ایس ، توسیعی مراکز وغیرہ ایس اے آئی کی مذکورہ بالا کھیلوں کی پروموشنل اسکیموں کے نفاذ کے لیے کام کر رہے ہیں۔ اس وقت 7998 باصلاحیت کھلاڑی  34 کھیلوں کے شعبوں میں رہائشی اور غیر رہائشی بنیادوں پر تربیت حاصل کر رہے ہیں۔
منتخب کھلاڑیوں کو ماہر کوچز، کھیلوں کا سامان، بورڈنگ اور رہائش، کھیلوں کی کٹ، مقابلے کی نمائش، تعلیمی اخراجات، میڈیکل/بیمہ اور منظور شدہ اسکیم کے اصولوں کے مطابق وظیفہ کی شکل میں مدد فراہم کی جاتی ہے۔
ش ح۔ح ا ۔ ج
UNO-3092
(Visitor Counter : 79
شہری ہوابازی کی وزارت
ہندوستان کی ابھرتی ہوئی والی ڈرون صنعت کو فروغ دینے کے لیے کیے گئے اصلاحاتی اقدامات کا سلسلہ
شہری ہوا بازی کی وزارت نے ڈرون ایپلی کیشنز کو فروغ دینے کے لیے، ملک بھر کی مختلف مرکزی وزارتوں اور ریاستی/مرکز کے زیر انتظام علاقوں کی حکومتوں کے ساتھ فعال طور پر کام کیا ہے
مرکزی حکومت نے ہندوستان کی ابھرتی ہوئی ڈرون صنعت کو فروغ دینے کے لیے اصلاحاتی اقدامات کا ایک سلسلہ شروع کیا ہے جو درج ذیل ہیں:
- ڈرونز سے متعلق ضابطوں کو 25 اگست 2021 کو نوٹیفائی کیا گیاجوڈرون کے تجارتی استعمال کے لیے ضروری ریگولیٹری فریم ورک فراہم کرتےہیں۔ یہ قواعد مختلف پہلوؤں کا احاطہ کرتے ہیں جیسےکہ ڈرونز کی قسم سرٹیفیکیشن، رجسٹریشن اور آپریشن، فضائی حدود کی پابندیاں، تحقیق، ترقی اور ڈرون کی جانچ، تربیت اور لائسنسنگ، جرائم اور سزائیں وغیرہ۔
- 24 ستمبر 2021 کو شائع ہونے والے ڈرون ایئر اسپیس میپ نے، 400 فٹ تک پرواز کرنے والے ڈرون کے لیے تقریباً 90 فیصد ہندوستانی فضائی حدود کو گرین زون کے طور پر کھول دیا ہے۔
- ) 30 ستمبر 2021 کو، حکومت نے پرائیویٹ کمپنیوں کے ذریعے ڈرون مینوفیکچرنگ کی ترقی کو فروغ دینے کے لیے، پروڈکشن-لنکڈ انسینٹیو  اسکیم کو نوٹیفائی کیا۔ یہ اسکیم تین مالی سالوں میں 120 کروڑ روپے کی ترغیب فراہم کرتی ہے۔ پی ایل آئی کی شرح تین مالی سالوں میں ویلیو ایڈیشن کا 20فیصدہے۔
- یو اےایس ٹریفک مینجمنٹ  پالیسی فریم ورک 24 اکتوبر 2021 کو شائع ہوا تھا۔
- ڈرون سرٹیفیکیشن اسکیم کو 26 جنوری 2022 کو نو ٹیفائی کیا گیا تھا، جس سے ڈرون مینوفیکچررز کی طرف سے قسم کا سرٹیفکیٹ حاصل کرنا آسان ہو گیا تھا۔
- ڈرون کی درآمد کی پالیسی 9 فروری 2022 کو نوٹیفائی کی گئی تھی، جس میں غیر ملکی ڈرونز کی درآمد پر پابندی عائد کی گئی تھی اور ڈرون کے اجزاء کی درآمد کی اجازت دی گئی تھی۔
- ڈرون  ضابطے 2022 نے 11 فروری 2022 کو نوٹیفائی کیاگیا جس میں ڈرون پائلٹ لائسنس رکھنےکی شرط کو ختم کر دیا۔
- ڈرون اور ڈرون اجزاء کے لیے پروڈکشن-لنکڈ انسینٹیو  اسکیم کے آپریشن کے لیے رہنما خطوط 29 نومبر 2022 کو نوٹیفائی کیے گئے۔
شہری ہوا بازی کی وزارت ،ڈرون ایپلی کیشنز کو فروغ دینے کے لیے، ملک بھر کی مختلف مرکزی وزارتوں اور ریاستی/مرکز کے زیر انتظام علاقوں کی حکومتوں کے ساتھ سرگرم عمل رہی ہے۔ اس نے بدلے میں تجارتی لاجسٹکس، زراعت، کان کنی، بڑے پیمانے پر نقشہ سازی اور صنعتی معائنہ میں ڈرون کے وسیع پیمانے پر اپنانے کو فروغ دینے کے لیے کئی اقدامات کیے ہیں۔
حکومت، ویکسین کی فراہمی، تیل کی پائپ لائنوں اور پاور ٹرانسمیشن لائنوں کے معائنہ، ٹڈی دل کے خلاف آپریشن، زرعی چھڑکاؤ، بارودی سرنگوں کا سروے، ڈیجیٹل پراپرٹی کارڈ کے اجراء کے لیے سوامتوا اسکیم کے تحت لینڈ میپنگ وغیرہ کے لیے ڈرون سروس فراہم کرنے والوں کی خدمات کا استعمال کر رہی ہے۔ مختلف ریاستوں میں ڈرون کے تربیتی اسکول بھی قائم کیے گئے ہیں جو ڈرون ایپلی کیشنز کے فروغ اور ترقی میں گیم چینجر ہونے کی صلاحیت رکھتے ہیں۔
آزادانہ ڈرون قوانین، پروڈکشن-لنکڈ انسینٹیو  اسکیم اور ڈرون امپورٹ پالیسی کے نفاذ کے ساتھ، یہ اندازہ لگایا گیا ہے کہ ہندوستانی ڈرون مینوفیکچرنگ انڈسٹری کا سالانہ فروخت جاتی لین دین 2020-21 میں تقریباً 60 کروڑ روپے سے 2024-25 تک 900 کروڑ تک بڑھ سکتا ہے۔
جدت طرازی، معلوماتی ٹکنالوجی، اختراعی انجینئرنگ اور اس کی بڑی گھریلو مانگ میں اپنی روایتی طاقتوں کے ساتھ، ہندوستان کے پاس عالمی ڈرون مرکز بننے کی صلاحیت ہے۔
یہ معلومات شہری ہوا بازی کی وزارت میں وزیر مملکت جنرل  وی کے سنگھ  نے آج لوک سبھا میں ایک سوال کے تحریری جواب میں فراہم کیں۔
خصوصی سروس اور فیچرس
جی-20 کی ایس اے آئی چوٹی کانفرنس کل گوا میں شروع ہورہی ہے
ہندوستان کے سی اے جی جناب گریش چندر مرمو جی 20 کے ایس اے آئی کے صدر کی حیثیت سے افتتاحی خطبہ دیں گے
ہندوستان کے کمپٹرولر اینڈ آڈیٹر جنرل  ہندوستان کی جی 20 صدارت کے تحت سپریم آڈٹ انسٹی ٹیوشنز-20  انگیجمنٹ گروپ کے چیئرمین ہیں ۔ ایس اے آئی 20 چوٹی کانفرنس 12 سے 14 جون 2023 تک گوا میں منعقدہوگی۔ ہندوستان کے سی اے جی جناب گریش چندر مرمو 12 جون 2023 کو افتتاحی خطبہ دیں گے۔
جی20 ملکوں کے ایس اے آئی کے ایس اے آئی 20 کے ارکان کے مندوبین، مہمان ایس اے آئیز،مدعو ایس اے آئیز،بین الاقوامی ادارے ، انگیجمنٹ گروپس اور دیگر مدعو ین سی اے آئی 20 چوٹی کانفرنس میں شرکت کریں گے۔ آسٹریلیا، برازیل، انڈونیشیا، جمہوریہ کوریا، روس، سعودی عرب، ترکیہ، بنگلہ دیش، مصر، ماریشس، نائجیریا، عمان، اسپین، یو اے ای، مراکش اور پولینڈ کے ایس اے آئی ذاتی طور پر اس کانفرنس میں حصہ لیں گے۔
ہندوستان کی جی 20 صدارت کے لئے رہنما فلسفے وسودھیو کُٹمبکم یعنی ’’ ایک کرہ ارض ، ایک خاندان، اور ایک مستقبل‘‘ کے تحت، ہندوستان کے کمپٹرولر اینڈ آڈیٹر جنرل نے دو ترجیحی شعبوں - سمندری  معیشت اور ذمہ دار مصنوعی ذہانت  پر ایس اے آئی 20 انگیجمنٹ گروپ کے تعاون کی تجویز رکھی تھی۔
نیل گوں معیشت ہمارے ماحولیاتی نظام کی صحت کومحفوظ رکھتے ہوئے معاشی ترقی، بہتر ذریعہ معاش اور روزگار کے لیے سمندری وسائل کا پائیدار استعمال ہے۔ جہاں گورننس میں اے آئی کا زیادہ استعمال ہورہا ہے،وہاں ایس اے آئی کو لازمی طور پر اے آئی پر مبنی گورننس نظام کے آڈٹ کے لیے خود کو تیار کرنا چاہیے۔ اسی کے ساتھ ساتھ ایس اے آئی کواپنے اثر کو بڑھانے کے لئے اپنی آڈٹ تکنیکوں میں اے آئی کو اپنانے کے مواقع کی تلاش کرنی چاہئے۔
اسی کے مطابق،ایس اے آئی 20 کانفرنس کے انعقاد کے دوران ، ایس اے آئی ہندوستان سمندری معیشت اور ذمہ دار اے آئی پر ایک جامع خلاصہ پیش اور متعارف کرائے گا۔ جس میں ایس اے آئی 20 ارکان اور دوسرے ایس اے آئی کے ذریعہ تعاون اور تجربے کو مشترک کیا گیا ہے ، جس سے کہ ان ترجیحی شعبوں پر مستقبل کے آڈٹس کی رہنمائی کی جا سکے۔ نیل گوں معیشت اور ذمہ دارانہ اے آئی پر تفصیلی معلومات فراہم کرنے کے دوران معروف پینلسٹوں کے ذریعہ نالج اور تجربات کو مزید مشترک کیا جائے گا۔ اہم بات یہ ہے کہ آنے والے وقت میں گورننس میں جوابدہی کو فروغ دینے اور عالمی چیلنجوں کا جواب دینے کے لئے حکومتوں کے ساتھ اسٹریٹجک شراکت داری میں ایس اے آئی 20 انگیجمنٹ گروپ کے رول اور ذمہ داریوں پر اتفاق رائے قائم کیا جائے گا۔
الیکٹرانکس اور اطلاعات تکنالوجی کی وزارت
الیکٹرانکس اور اطلاعاتی ٹکنالوجی کی وزارت نے آئی ٹی  ضابطہ 2021 میں آن لائن گیمنگ کے تعلق سے ترامیم کا مسودہ جاری کیا
آن لائن گیمنگ کی صنعت تیزی سے توسیع اور فروغ کے لئے تیار ہے :
وزیرمملکت جناب راجیوچندر شیکھر
الیکٹرانکس اور اطلاعاتی ٹکنالوجی کی وزارت نے آج آن لائن گیمنگ کے تعلق سے آئی ٹی ثالثی ضابطہ 2021 میں ترامیم کے لئے مسودہ جاری کیا ہے تاکہ عوام سے صلاح ومشورہ کیا جاسکے۔
مسودہ اس بات کو یقینی بنانے کے لئے تیار کیا گیا ہے کہ آن لائن گیمس بھارتی قوانین کی مطابقت کے ساتھ پیش کئے جاسکیں اور ان گیمس کو استعمال کرنے والوں کا ممکنہ نقصان سے تحفظ کیا جاسکے ۔
پچھلے ہفتہ 26دسمبر کو حکومت نے ایک گزٹ نوٹی فکیشن کے ذریعہ کام کاج کو مختص کرنے سے متعلق ضابطوں میں ایک تبدیلی کو مشتہر کیا تھا اور الیکٹرانکس اور اطلاعاتی ٹکنالوجی کی وزارت کو آن لائن گیمنگ سے متعلق معاملات کے لئے مجاز وزارت قرار دیا تھا۔ آج دو جنوری کو ، محض ایک ہفتہ بعد وزارت نے عوامی صلاح ومشورے کے لئے ضابطوں کا مسودہ جاری کردیا ہے۔
مجوزہ مسودے سے متعلق نامہ نگاروں کو تفصیل بتاتے ہوئے الیکٹرانکس اور آئی ٹی کے وزیر مملکت جناب راجیو چندرشیکھر نے زور دے کر کہا کہ یہ ضابطے بہت آسان ہیں ۔ ہم چاہتے ہیں کہ آن لائن گیمنگ کا ماحول وسیع ہو اور فروغ پائے اور 26-2025 تک بھارت کی ڈجیٹل معیشت کو ایک ٹریلین ڈاکر تک پہنچانے کے ہدف میں اہم حصہ دار بنے ۔ہمارا یہ بھی وژن ہے کہ آن لائن گیمنگ کی صنعت میں اسٹارٹ اپس زیادہ بڑا رول ادا کریں ۔
وزیر موصوف نے کہا کہ وزارت نے پالیسی مرتب کرنے میں تیزی سے کام کیا ہے اور یہ پالیسی کا مسودہ تیار کرنے سے پہلے الیکٹرانکس اور اطلاعاتی ٹکنالوجی کی وزارت کے ذریعہ متعلقہ فریقوں کے ساتھ پہلے سلسلے وار میٹنگوں /مشاورتوں کے بعد ممکن ہوا ہے۔انہو ں نے مزید کہا کہ وزارت پالیسی کو جلد از جلد حتمی شکل دینے کے لئے عوامی صلاح ومشورے کا ایک اور راؤنڈ کرے گی۔
انہوں نے کہا کہ مسودہ میں خودانضباطی نظام تجویز کیا گیا ہے جو مستقبل میں آن لائن گیمنگ کے مواد کو منضبط کرے گا اور اس بات کو یقینی بنائے گا کہ ان گیمس میں تشدد ، نشہ یا جنسی مفاد شامل نہ ہوں ۔
سردست گیمنگ کے لئے عمر کی حد 18سال ہے اور ہم چاہتے ہیں کہ اسے برقرار رکھیں اور موجودہ فریم ورک گیم کھیلنے والوں کے لئے محفوظ اور بھروسے مند ہو تو آن لائن گیمنگ کے لئے اختراعی ماحول پید ا کرکے اس کو وسیع کیا جائے ۔
تحفظاتی معاملات کے بارے میں اظہار خیال کرتے ہوئے وزیر موصو ف نے کہا کہ بھارت میں تقریباََ 40سے 45فیصد گیم کھیلنے والو ں میں خواتین شامل ہیں اس لئے گیمنگ کے ماحول کو محفوظ رکھنا بہت اہم ہے۔
انہوں نے کہا کہ ضابطے کے مسودے میں شرط اور سٹہ لگانے کے خلاف سخت ضابطے موجود ہیں۔ انہوں نے زور دے کر کہا کہ آن لائن گیمس میں نتیجے کے بارے میں جو سٹہ لگایا جاتا ہے وہ ممنوعہ ہے۔
امور داخلہ کی وزارت
امورِ داخلہ اور امدادِ باہمی کے مرکزی وزیر جناب امت شاہ نے اپنے دورۂ منی پور کے تیسرے دن آج موریھ اور کانگ پوکپی کا دورہ کیااور سول سوسائٹی تنظیموں کے ساتھ تفصیلی تبادلہ خیال کیا
مندوبین نے ریاست میں حالات معمول پر لانے کے لیے حکومت کے ذریعہ کیے جا رہے اقدامات کے تئیں اپنی مضبوط حمایت کا اظہار کیا
وزیر داخلہ نے یقین دہانی کرائی کہ پہاڑی علاقوں میں ضروری اشیاء کی سپلائی اور چوڑاچاندپور، موریھ اور کانگ پوکپی میں ہنگامی ضرورتوں کے لیے ہیلی کاپٹر خدمات یقینی بنائی جائیں گی
وزیر داخلہ نے کانگ پوکپی میں ایک راحتی کیمپ کا دورہ کیا اور کوکی برادری کے اراکین سے ملاقات کی، جناب امت شاہ نے کہا کہ ہم جلد سے جلد منی پور میں امن بحال کرنے اور کیمپوں میں موجود لوگوں کی ان کے گھروں میں واپسی کو یقینی بنانے کے لیے پابند عہد ہیں
جناب امت شاہ نے امپھال میں ایک راحتی کیمپ کا دورہ کیا جہاں میتئی برادری کے لوگ قیام پذیر ہیں، وزیر داخلہ نے کہا کہ ہمارا عزم منی پور کو ایک مرتبہ پھر سے امن اور ہم آہنگی کے راستے پر لانے اور کیمپوں میں موجود لوگوں کے جلد از جلد اپنے گھروں کو لوٹنے پر مرتکز ہے
وزیر داخلہ نے امپھال میں سرکردہ افسران کے ساتھ سلامتی جائزہ میٹنگ کا بھی اہتمام کیا، جناب امت شاہ نے فوری طور پر حالات معمول پر لانے کے لیے تشدد روکنے، مسلح غیر سماجی عناصر کے خل
امورِ داخلہ اور امدادِ باہمی کے مرکزی وزیر جناب امت شاہ نے اپنے دورہ ٔ منی پور کے تیسرے دن آج موریھ اور کانگ پوکپی کا دورہ کیا اور سول سوسائٹی تنظیموں کے ساتھ تفصیلی تبادلہ خیال کیا۔ انہوں نے موریھ میں پہاڑی قبائلی کونسل، کوکی طلبا تنظیم، کوکی چیف ایسوسی ایشن، تمل سنگم، گورکھا سماج اور منی پور مسلم کونسل کے وفد سے ملاقات کی۔مندوبین نے ریاست میں حالات معمول پر لانے کے لیے حکومت کے ذریعہ کیے جا رہے اقدامات کے تئیں مضبوط حمایت کا اظہار کیا۔ مرکزی وزیر داخلہ کو سینئر افسران کے ذریعہ سلامتی کی صورتحال کے بارے میں معلومات بھی فراہم کی گئیں۔
کانگ پوکپی میں، مرکزی وزیر داخلہ جناب امت شاہ نے قبائلی اتحاد کمیٹی ، کوکی امپی منی پور، کوکی طلبا تنظیم، تھادو امپی جیسی سول سوسائٹی تنظیموں کے مندوبین، سرکردہ شخصیات اور دانشوران سے ملاقات کی۔جناب امت شاہ نے یقین دہانی کرائی کہ پہاڑی علاقوں میں ضروری اشیاء کی سپلائی اور چوڑاچاندپور، موریھ اور کانگ پوکپی میں ہنگامی ضرورتوں کے لیے ہیلی کاپٹر خدمات کو یقینی بنایا جائے گا۔
وزیر داخلہ نے کانگ پوکپی میں ایک راحتی کیمپ کا بھی دورہ کیا اور کوکی برادری کے اراکین سے ملاقات کی۔ جناب امت شاہ نے کہا کہ ہم جلد سے جلد منی پور میں امن بحال کرنے اور کیمپوں میں موجود لوگوں کی ان کے گھروں میں واپسی کو یقینی بنانے کے لیے پابند عہد ہیں۔
بعد ازاں، جناب امت شاہ نے امپھال میں ایک راحتی کیمپ کا دورہ کیا جہاں میتئی برادری کے لوگ قیام پذیر ہیں۔ انہوں نے کہا کہ ہمارا عزم منی پور کو ایک مرتبہ پھر سے امن اور ہم آہنگی کے راستے پر لانے اور کیمپوں میں موجود لوگوں کے جلد از جلد اپنے گھروں کو لوٹنے پر مرتکز ہے۔
مرکزی وزیر داخلہ نے امپھال میں سرکردہ افسران کے ساتھ سلامتی جائزہ میٹنگ کا بھی اہتمام کیا۔ انہوں نے فوری طور پر حالات معمول پر لانے کے لیے تشدد روکنے، مسلح غیر سماجی عناصر کے خلاف جلد از جلد سخت کاروائی کرنے ، اور لوٹے گئے ہتھیار برآمد کرنے کے لیے ہدایت جاری کی۔
|
پیٹرولیم اور قدرتی گیس کی وزارت
|
پانچ کلو والے گیس سیلنڈر کے کنکشن
تیل کی مارکیٹنگ کرنے والی کمپنیوں نے پی ایم یو وائی کے مستفیدین کو 5 کلو والے 8.1 لاکھ کنکشن دیے ہیں
پیٹرولیم اور قدرتی گیس کے وزیر مملکت، جناب رمیشور تیلی نے آج لوک سبھا میں ایک سوال کے تحریری جواب میں بتایا کہ پردھان منتری اجولا یوجنا  کے تحت، صارفین کو 5 کلو یا 14.2 کلو والے سیلنڈر کے کنکشن کا متبادل دیا گیا ہے۔ یکم جنوری، 2022 تک، تیل کی مارکیٹنگ کرنے والی کمپنیوں  نے پی ایم یو وائی کے مستفیدین کو 5 کلو والے 8.1 لاکھ کنکشن دیے ہیں۔ مذکورہ بالا کے علاوہ، او ایم سی نے پی ایم یو وائی کے مستفیدین کو 14.2 کلو سیلنڈر کو بدل کر 5 کلو والا سیلنڈر لینے اور 5 کلو والا سیلنڈر بدل کر 14.2 کلو والا سیلنڈر لینے کا بھی اختیار دیا ہے۔ 14.2 کلو سیلنڈر والے 7.69 لاکھ مستفیدین نے اسے بدل کر 5 کلو والا سیلنڈر حاصل کرنے کی سہولت پائی ہے۔ آسانی سے اور بغیر کسی پریشانی کے 5 کلو والا سیلنڈر حاصل کرنے کی سہولت اب بھی موجود ہے اور اس سلسلے میں مستفیدین کے ذریعے اپنے اختیار کا استعمال کیا جا رہا ہے۔
یکم جنوری، 2022 تک 1.08 کروڑ ایل پی جی صارفین نے رضاکارانہ طور پر ایل پی جی سبسڈی لینا بند کر دیا ہے۔ ریاست /مرکز کے زیر انتظام علاقہ کے حساب سے یہ تفصیلات ضمیمہ میں پیش کی جا رہی ہیں۔
ضمیمہ
|
|
’’5 کلو والے گیس سیلنڈر کے کنکش‘‘ سے متعلق ضمیمہ
|
|
ریاست/مرکز کے زیر انتظام علاقہ
|
|
ایل پی جی سبسڈی چھوڑنے والے صارفین کی تعداد
|
|
انڈمان اور نکوبار جزائر
|
|
421
|
|
آندھرا پردیش
|
|
2,34,009
|
|
اروناچل پردیش
|
|
23,638
|
|
آسام
|
|
1,90,400
|
|
بہار
|
|
4,35,425
|
|
چنڈی گڑھ
|
|
19,204
|
|
چھتیس گڑھ
|
|
1,42,696
|
|
دہلی
|
|
8,51,854
|
|
دادرا اور نگر حویلی اور دمن اور دیو
|
|
13,968
|
|
گوا
|
|
46,192
|
|
گجرات
|
|
4,89,563
|
|
ہماچل پردیش
|
|
71,439
|
|
ہریانہ
|
|
3,61,652
|
|
جھارکھنڈ
|
|
1,02,332
|
|
جموں و کشمیر
|
|
1,54,762
|
|
کیرالہ
|
|
3,03,645
|
|
کرناٹک
|
|
7,54,187
|
|
لکشدیپ
|
|
143
|
|
لداخ
|
|
144
|
|
منی پور
|
|
47,121
|
|
میگھالیہ
|
|
7,672
|
|
مہاراشٹر
|
|
17,85,126
|
|
میزورم
|
|
43,985
|
|
مدھیہ پردیش
|
|
4,56,389
|
|
ناگالینڈ
|
|
31,670
|
|
اوڈیشہ
|
|
1,69,630
|
|
پڈوچیری
|
|
16,553
|
|
پنجاب
|
|
4,14,027
|
|
راجستھان
|
|
7,14,552
|
|
سکم
|
|
7,827
|
|
تلنگانہ
|
|
3,80,492
|
|
تمل ناڈو
|
|
6,73,958
|
|
تریپورہ
|
|
18,871
|
|
اتر پردیش
|
|
13,54,264
|
|
اتراکھنڈ
|
|
1,56,516
|
|
مغربی بنگال
|
|
3,59,608
|
|
میزان
|
|
1,08,33,935
ماخذ: او ایم سی
قانون اور انصاف کی وزارت
پریس ریلیز
23 فروری 2023 کی اسی نمبر کی نوٹیفیکیشن کے تحت، آئین ہند کی دفعہ 224کی شق  کے تحت حاصل اختیارات کا استعمال کرتے ہوئے صدر جمہوریہ نے پرشانت کمار ، منجیو شکلا اور ارون کمار سنگھ دیشوال کو دو سال کی مدت کے لیے، جو ان کے مذکورہ قلم دان سنبھالنے کے وقت سے موثر ہوگی ، الہ آباد ہائی کورٹ کا ایڈیشنل جج مقرر کیا ہے۔
مواصلات اور اطلاعاتی ٹیکنالوجی کی وزارت
مہیلا سمان سیونگ سرٹیفکیٹ، ڈاک خانوں میں دستیاب کرائے گئے
دیر رات گئے ایک پیشرفت میں، وزارت خزانہ نے مہیلا سمان سیونگ سرٹیفکیٹس2023 کے لیے گزٹ نوٹیفکیشن جاری کیا اور اسے فوری طور سے 1.59 لاکھ ڈاک خانوں میں دستیاب کرایا گیا ہے۔ اس اسکیم کا اعلان، 24-2023 کے بجٹ میں مرکزی وزیر خزانہ کے ذریعے ’آزادی کا امرت مہوتسو‘ کی یاد میں کیا گیا تھا اور یہ لڑکیوں سمیت خواتین کی مالی شمولیت اورانہیں بااختیار بنانے کی تئیں ایک اہم قدم ہے۔
دو سال کی مدت کی یہ اسکیم ، لچکدار اور سرمایہ کاری اور دو لاکھ کی زیادہ سے زیادہ حد کے ساتھ، جزوی واپسی کے اختیارات سمیت سہ ماہی 7.5 فیصد مرکب سود کا پرکشش اور مقررہ سود پیش کرتی ہے۔ یہ اسکیم 31 مارچ 2025 تک، دو سال کی مدت کے لیے ہے۔
قومی بچت  اسکیم، 2019 میں قومی بچت  ، اسکیم، 2023 کے ذریعے ترمیم کی گئی ہے۔ اور ایک اکاؤنٹ کے لیے زیادہ سے زیادہ سرمایہ کاری کی حد کت چار لاکھ پچاس ہزار روپئے سے بڑھا کر 9 لاکھ روپئے کردیا گیا ہے۔ یکم اپریل 2023 سے مشترکہ اکاؤنٹ کے لیے یہ رقم 9 لاکھ روپئے سے 15 لاکھ روپئے ہے۔ اسی طرح سینر سٹیزن بچت اسکیم 2019 میں سینئر سٹیزن بچت  اسکیم، 2023 کے ذریعے ترمیم کی گئی ہے اور سرمایہ کاری کی زیادہ سے زیادہ حد کت 15 لاکھ روپئے سے بڑھا کر 30 لاکھ روپئے کردیا ہے، جس کا نفاذ آج سے ہوگا۔
سیونگ ڈیپازٹ اور پی پی ایف کے علاوہ تمام چھوٹی بچت اسکیموں پر سود کی شرحوں میں بھی، یکم اپریل سے 2023 سے اضافہ کردیا گیا ہے۔ ان اقدامات سے پوسٹ آفس کے چھوٹے بچت والے صارفین کو بہت زیادہ فائدہ پہنچے گا اور خاص طور پر پوسٹ آفس کے ذریعے ان اسکیموں میں، دیہی علاقوں میں اور لڑکیوں، خواتین، کسانوں، کاریگروں، برگزیدہ شہریوں، فیکٹری کے ورکروں، سرکاری ملازمین، چھوٹے تاجروں اور معاشرے کے دیگر طبقات سے مزید سرمایہ کاری کو راغب کیا جاسکے گا۔انہیں چھوٹی بچت اسکیموں میں اپنی سرمایہ کاری پر بہتر منافع حاصل ہوگا۔ مزید تفصیلات کے لیے براہ کرمwww.indiapost.gov.in.ملاحظہ کریں۔